যা চান, তাই হবে, ভারত-পাক উত্তেজনার আবহে মন্তব্য প্রতিরক্ষা মন্ত্রীর

ওয়েবডেস্ক: আপনারা যেটা চাইছেন সেটাই হবে। পহেলগামে জঙ্গি হামলায় (Pahalgam Terror Attack) ভারত-পাকিস্তান (India-Pakistan Tension) উত্তেজনার আবহে এই মন্তব্য করলেন প্রতিরক্ষা মন্ত্রী (Defence Minister) রাজনাথ সিং (Rajnath Singh)। রবিবার তিনি বলেন, ‘নিশ্চিত করতে চাই, প্রধানমন্ত্রী নরেন্দ্র মোদির নেতৃত্বে আপনারা যেটা চাইছেন সেটাই হবে। এটা আমাদের দায়িত্ব যারা আমাদের দেশকে আক্রমণ করার সাহস দেখাবে তাদের উপযুক্ত জবাব দেওয়া। আপনারা সবাই প্রধানমন্ত্রী নরেন্দ্র মোদির কাজের নীতি জানেন’। ওই হামলার পর থেকেই ক্ষোভে ফুঁসছে ভারত। উল্লেখ্য, এদিনই প্রধানমন্ত্রী নরেন্দ্র মোদি বায়ুসেনা প্রধান অমরপ্রীত সিংয়ের সঙ্গে বৈঠক করেন। ইতিমধ্যে প্রধানমন্ত্রী নরেন্দ্র মোদি সেনাকে পূর্ণ স্বাধীনতা দিয়েছেন। ২০১৬ সালে উরি ও ২০১৯ সালে পুলওয়ামা কাণ্ডে পাকিস্তানকে জবাব দেওযা হয়। সার্জিক্যাল স্ট্রাইক হয়।

গত ২২ এপ্রিল জম্মু ও কাশ্মীরের পহেলগামে জঙ্গি হামলা হয়। তাতে ২৬ জন নিরীহ পর্যটককে হত্যা করে জঙ্গীরা। এরপর প্রতিরক্ষা মন্ত্রী বলেছিলেন, যারা এই ঘটনা ঘটিয়েছে শুধু তারাই নয়, যারা এর পিছনে রয়েছে তাদের কাছে পৌঁছব। প্রধানমন্ত্রী নরেন্দ্র মোদি বিহারে এক জনসভা থেকে বলেছিলেন, ওই ঘটনায় দোষীদের এমন শাস্তি দেওয়া হবে যা তারা কল্পনাও করতে পারছেন না। এনআইএ গোয়েন্দারা জানতে পেরেছেন ওই জঙ্গী হামলায় হাত রয়েছে পাকিস্তানের গুপ্তচর সংস্থা আইএসআইয়ের। পাকিস্তানের মদতেই ওই হামলা হয়েছে। লস্কর-ই-তইবার মুখোশ সংগঠন দ্য রেজিস্ট্যান্স ফ্রন্ট ওই হামলার দায় স্বীকার করেছে।

আরও পড়ুন: বিহারের বিধানসভা ভোটে জোট বেঁধে লড়াই করবেন বিরোধী জোট ‘মহাগঠবন্ধন’, ঘোষণা তেজস্বীর

তবে ওই হামলার পর থেকে এখনও পর্যন্ত জঙ্গিদের পাকড়াও বা খতম করা সম্ভব হয়নি। চিরুনি তল্লাশি চলছে।